Diari Oficial de la Generalitat Valenciana


Sumari del DOGV 7244, del 31-03-2014 (2014/2733)

ACORD de 28 de març de 2014, del Consell, pel qual actualitza les tarifes de la prestació del servici públic d'Inspecció Tècnica de Vehicles (ITV) a la Comunitat Valenciana a partir del dia 1 d'abril de 2014.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7244

Data del DOGV
:   31-03-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/2733


Data del document
:   28-03-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Acord

Descriptors 

:   * Conselleria d'Economia, Indústria, Turisme i Ocupació

ACORD de 28 de març de 2014, del Consell, pel qual actualitza les tarifes de la prestació del servici públic d'Inspecció Tècnica de Vehicles (ITV) a la Comunitat Valenciana a partir del dia 1 d'abril de 2014. [2014/2733]  
El Consell, en la reunió del dia 28 de març de 2014, va adoptar l'acord següent:  
De conformitat amb el que establix l'article 52.l.2a de l'Estatut d'Autonomia de la Comunitat Valenciana, la Generalitat té la competència exclusiva en matèria d'indústria.  
Amb base en esta habilitació, a la Comunitat Valenciana la Inspecció Tècnica de Vehicles (ITV) es fa per mitjà d'una fórmula de gestió indirecta a través de la figura del contracte concessionari, en el marc de la legislació bàsica de l'Estat, que establix en l'actualitat el Reial Decret 224/2008, de 15 de febrer, sobre normes generals d'instal·lació i funcionament de les estacions d'Inspecció Tècnica de Vehicles.  
  
De conformitat amb el que disposa la clàusula 23 del plec de clàusules administratives particulars que regix el contracte d'explotació en règim de concessió administrativa del servici públic d'Inspecció Tècnica de Vehicles a la Comunitat Valenciana, «el concessionari té dret a percebre dels usuaris del servici els imports que fixen les tarifes corresponents (?)» establint així mateix esta clàusula respecte a la revisió de preus, que «les tarifes estaran vigents mentres no les modifique o actualitze el Consell».  
  
En aplicació d'esta previsió contractual, per mitjà d'acords successius del Consell (de 28 de març de 2000, de 10 de desembre de 2002 i de 18 juny de 2004), es va adequar l'estructura tarifària, en aplicació de la normativa comunitària vigent en el moment, i posteriorment es van introduir les tarifes associades a l'anotació en la targeta d'ITV del canvi de destinació del vehicle, així com la corresponent al control d'emissió sonora i anotació en targeta ITV del muntatge de dispositius d'adaptació per a remolcs i semiremolcs homologats no considerat reforma important.  
L'Acord de 26 de març de 2010, del Consell, deixa sense efecte des de l'1 d'abril de 2010, la clàusula de revisió automàtica que s'aplicava fins a eixe moment i es mantenen les tarifes constants fins a l'actualitat.  
  
Cal significar que els acords precedents en què es congelaven les tarifes han sigut recorreguts pels concessionaris davant del Tribunal Superior de Justícia de la Comunitat Valenciana, havent-se dictat sentència, fins al moment en tots els casos, avalant el sotmetiment dels concessionaris a l'ordenament jurídic.  
D'altra banda, l'increment que ha experimentat el parc de vehicles, especialment el corresponent a turismes dièsel, com queda arreplegat en els estudis tècnics, permet reduir la tarifa que tenen associada. De la mateixa manera, després de deu anys de fer la prova d'emissió sonora, poden considerar-se amortitzats els equips que requerix, de manera que es possibilita l'actualització de la tarifa.  
  
Estes modificacions es consideren necessàries a fi d'aconseguir un ajust en els preus, per l'interés general i atesa la situació economicosocial actual, i un alt grau de compliment de la ITV per part dels usuaris, que repercutisca en el conseqüent increment de la seguretat viària, tot això respectant l'equilibri economicofinancer que comporta implícit este contracte concessionari.  
En consideració de tot això, i a proposta del conseller d'Economia, Indústria, Turisme i Ocupació, el Consell  
  
  
ACORDA  
  
Primer  
Aprovar la tarifa que apliquen els concessionaris del servici d'Inspecció Tècnica de Vehicles a la Comunitat Valenciana, que s'adjunta com a annex d'este acord.  
Segon  
Les tarifes que establix este acord inclouen la totalitat dels gastos imputables al servici, excepte l'Impost sobre el Valor Afegit (IVA) i qualsevol altre tribut que s'aplique conforme amb la normativa vigent.  
  
  
Tercer  
Les tarifes aprovades s'apliquen als servicis que es facen a partir de l'1 d'abril de 2014, després de la publicació d'este acord en el Diari Oficial de la Comunitat Valenciana.  
  
Contra este acord, les persones interessades poden interposar-hi recurs contenciós administratiu, en el termini de dos mesos comptadors a partir de l'endemà de la publicació de l'acord en el Diari Oficial de la Comunitat Valenciana, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa, tot això sense perjuí de la interposició del recurs potestatiu de reposició davant del Consell, en el termini d'un mes des de l'endemà de la publicació de l'acord en el Diari Oficial de la Comunitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
  
ANNEX  
Tarifes dels concessionaris del servici d'Inspecció Tècnica de Vehicles a partir de l'1 d'abril de 2014 a la Comunitat Valenciana  
  
  
Per a aplicar les tarifes que figuren en este annex, s'usa la classificació dels vehicles que establix el Reglament General de Vehicles aprovat pel Reial Decret 2822/1998, de 23 de desembre:  
  
Vehicles del tipus 1: aquells la classificació dels quals comença per 0 o 66.  
Vehicles del tipus 2: aquells la classificació dels quals comença per 10.  
Vehicles del tipus 3: aquells la classificació dels quals comença per 11, 20, 24, 30, 31, 32, 40 o 41.  
Vehicles del tipus 4: aquells la classificació dels quals comença per 5.  
Vehicles del tipus 5: la resta de classificacions.  
  
Per al tipus de prova d'emissió de contaminants que s'ha de fer en cada inspecció, s'usa la nomenclatura següent:  
MEP (cat): vehicle equipat amb motor de combustió interna d'encesa provocada equipat amb sistema de control d'emissions.  
MEP (sense cat): vehicle equipat amb motor de combustió interna d'encesa provocada equipat sense sistema de control d'emissions.  
MEC: vehicle equipat amb motor de combustió interna d'encesa per compresió.  
  
Quadro de tarifes 1. Inspeccions periòdiques i no periòdiques, excepte les detallades expressament  
Tipus de vehicle Tarifa en euros  
Vehicle del tipus 1 8,81  
Vehicle del tipus 2 25,05  
Vehicle del tipus 3 25,05  
Vehicle del tipus 4 7,39  
Vehicle del tipus 5 32,82  
  
  
  
Quadro de tarifes 2. Prova de contaminants de gasos de'escapament  
  
 MEP  
(cat) MEP  
(sense cat) MEC  
(dièsel)  
Tipus de vehicle Tarifa en euros Tarifa en euros Tarifa en euros  
Vehicle del tipus 1 5,77 0 15,15  
Vehicle del tipus 2 5,77 0 15,15  
Vehicle del tipus 3 5,77 0 17,90  
Vehicle del tipus 4 5,77 0 26,24  
Vehicle del tipus 5 5,77 0 26,24  
  
  
  
Quadro de tarifes 3. Segones i successives inspeccions derivades de defectes trobats en la inspecció anterior  
Tipus de vehicle Tarifa en euros  
Vehicle del tipus 1 6,60  
Vehicle del tipus 2 18,80  
Vehicle del tipus 3 18,80  
Vehicle del tipus 4 5,55  
Vehicle del tipus 5 24,61  
  
  
  
Altres inspeccions  
Concepte Tarifa en euros  
Inspecció prèvia a la matriculació a Espanya de vehicles ja matriculats en un altre país 73,72 + quadro de tarifes 2  
  
Inspecció de vehicles accidentats  
 1a inspecció 119,31 + tarifa de la inspecció periòdica  
 2a i successives inspeccions derivades de qualsevol tipus de defecte trobat en la inspecció anterior 59,65  
Inspeccions reglamentàries realitzades fora de l'estació ITV 49,04 + tarifa d'inspecció corresponent  
  
Inspecció de la prova d'emissió sonora  
 1a inspecció 2,48  
 2a i successives inspeccions derivades de qualsevol tipus de defecte trobat en la 1a inspecció   
  
1,86  
Anotació en la targeta ITV que no requerisca la inspecció completa per línia 9,53  
Verificació d'aparells taxímetres i comptaquilòmetres 1a inspecció 10,57  
 2a i successives verificacions d'aparells   
  
taxímetres i comptaquilòmetres gratuïta  
  
  
  
Estos imports s'apliquen d'acord amb els criteris següents:  
  
  
Inspecció periòdica: quadro de tarifes 1 + quadro de tarifes 2  
2a i successives inspeccions periòdiques derivades de defectes trobats en la 1a Inspecció, sense prova de contaminants: quadro de tarifes 3  
2a i successives inspeccions periòdiques derivades de defectes trobats només en la prova de contaminants: quadro de tarifes 2  
2a i successives inspeccions periòdiques derivades de defectes trobats en la 1a inspecció, amb prova de contaminants: quadro de tarifes 2 + quadro de tarifes 3  
  
  
  
Inspecció no periòdica que requerisca la prova de contaminants: quadro de tarifes 1 + quadro de tarifes 2  
2a i successives inspeccions periòdiques derivades de defectes trobats en la 1a inspecció, sense prova de contaminants: quadro de tarifes 3  
2a i successives inspeccions periòdiques derivades de defectes trobats només en la prova de contaminants: quadro de tarifes 2  
2a i successives inspeccions periòdiques derivades de defectes trobats en la 1a inspecció, amb prova de contaminants: quadro de tarifes 2 + quadro de tarifes 3  
  
  
Inspecció no periòdica que no requerisca la prova de contaminants: quadro de tarifes 1  
2a i successives inspeccions periòdiques derivades de defectes trobats en la 1a inspecció: quadro de tarifes 3  
  
  
  
Si la inspecció de qualsevol tipus es practica a requeriment de l'autoritat competent per a això i el resultat és favorable, no es merita cap tarifa amb càrrec al particular, si el vehicle ha passat les inspeccions periòdiques corresponents dins del termini.  
Quan en un acte es fa una inspecció periòdica i una o més de no periòdiques, la quantia corresponent a la prova d'emissions només se satisfa una vegada.  
Els vehicles amb propulsió exclusivament elèctrica i aquells als quals no s'aplica la prova d'emissions de gasos d'escapament segons el Manual d'ITV, s'assimilen als vehicles MEP (sense cat), pel que fa a l'aplicació de les tarifes del quadro 2.  
La tarifa aplicable dels vehicles del tipus 1 que s'han d'inspeccionar segons els criteris de la secció II del Manual de Procediment de les Estacions d'ITV i als quals s'aplica la prova d'emissió sonora o la de contaminants, és la corresponent al tipus de vehicle incrementada en la d'emissió sonora i/o la de contaminants.  
  
València, 28 de març de 2014  
  
El vicepresident i secretari del Consell,  
JOSÉ CÍSCAR BOLUFER